CELEX: 62005CA0433
Language: fi
Date: 2010-04-15 00:00:00
Title: Asia C-433/05: Unionin tuomioistuimen tuomio (kolmas jaosto) 15.4.2010 (Handens Tingsrättin (Ruotsi) esittämä ennakkoratkaisupyyntö) — rikosoikeudenkäynti Lars Sandströmiä vastaan (Direktiivit 94/25/EY ja 2003/44/EY — Jäsenvaltioiden lainsäädännön lähentäminen — Huviveneet — Kielto käyttää vesiskoottereita yleisten kulkuväylien ulkopuolella — EY 28 ja EY 30 artikla — Vaikutukseltaan vastaavat toimenpiteet — Markkinoille pääsy — Este — Ympäristönsuojelu — Oikeasuhteisuus — Direktiivi 98/34/EY — 8 artikla — Kansallisen lainsäädännön muuttaminen — Ilmoitusvelvollisuus — Edellytykset)

5.6.2010   
            
            
               FI
            
            
               Euroopan unionin virallinen lehti
            
            
               C 148/2
            
         Unionin tuomioistuimen tuomio (kolmas jaosto) 15.4.2010 (Handens Tingsrättin (Ruotsi) esittämä ennakkoratkaisupyyntö) — rikosoikeudenkäynti Lars Sandströmiä vastaan
   (Asia C-433/05) (1)
   
   (Direktiivit 94/25/EY ja 2003/44/EY - Jäsenvaltioiden lainsäädännön lähentäminen - Huviveneet - Kielto käyttää vesiskoottereita yleisten kulkuväylien ulkopuolella - EY 28 ja EY 30 artikla - Vaikutukseltaan vastaavat toimenpiteet - Markkinoille pääsy - Este - Ympäristönsuojelu - Oikeasuhteisuus - Direktiivi 98/34/EY - 8 artikla - Kansallisen lainsäädännön muuttaminen - Ilmoitusvelvollisuus - Edellytykset)
   2010/C 148/03
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Handens Tingsrätt
   
      Rikosoikeudenkäynnin asianosainen pääasiassa
   
   Lars Sandström
   
      Oikeudenkäynnin kohde
   
   Ennakkoratkaisupyyntö — Handens tingsrätt — EY 28–30 artiklan ja huviveneitä koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 94/25/EY muuttamisesta 16.6.2003 annetun Euroopan parlamentin ja neuvoston direktiivin 2003/44/EY (EUVL L 214, s. 18) tulkinta — Kielto käyttää vesiskoottereita yleisten kulkuväylien ulkopuolella
   
      Tuomiolauselma
   
   
               1)
            
            
               Huviveneitä koskevien jäsenvaltioiden lakien, asetusten ja hallinnollisten määräysten lähentämisestä 16.6.1994 annettu Euroopan parlamentin ja neuvoston direktiivi 94/25/EY, sellaisena kuin se on muutettuna 16.6.2003 annetulla Euroopan parlamentin ja neuvoston direktiivillä 2003/44/EY, ei ole esteenä kansalliselle säännöstölle, jossa ympäristönsuojeluun liittyvistä syistä kielletään vesiskoottereiden käyttö tähän käyttöön osoitettujen yleisten kulkuväylien ulkopuolella.
            
         
               2)
            
            
               SEUT 34 ja SEUT 36 artikla eivät ole esteenä tällaiselle kansalliselle säännöstölle, jos
               
                           —
                        
                        
                           toimivaltaiset kansalliset viranomaiset ovat velvollisia toteuttamaan säädetyt täytäntöönpanotoimet sellaisten yleisten kulkuväylien ulkopuolella olevien alueiden osoittamiseksi, joilla vesiskoottereita voidaan käyttää
                        
                     
                           —
                        
                        
                           kyseiset viranomaiset ovat tosiasiallisesti käyttäneet niille tältä osin annettua toimivaltaa ja osoittaneet alueet, jotka täyttävät kansallisessa säännöstössä säädetyt edellytykset, ja
                        
                     
                           —
                        
                        
                           tällaiset toimet on toteutettu kohtuullisessa ajassa kyseisen säännöstön voimaantulon jälkeen.
                        
                     Ennakkoratkaisua pyytäneen tuomioistuimen on selvitettävä, täyttyvätkö nämä edellytykset pääasiassa.
            
         
               3)
            
            
               Teknisiä standardeja ja määräyksiä koskevien tietojen toimittamisessa noudatettavasta menettelystä 22.6.1998 annetun Euroopan parlamentin ja neuvoston direktiivin 98/34/EY 8 artiklan 1 kohtaa on tulkittava siten, että Euroopan komissiolle tämän säännöksen ensimmäisen alakohdan mukaisesti jo ilmoitettuun teknistä määräystä koskevaan ehdotukseen tehty muutos, joka merkitsee ilmoitettuun ehdotukseen nähden vain asianomaisen tuotteen käyttöedellytysten lieventämistä ja joka näin ollen supistaa teknisen määräyksen mahdollista vaikutusta kauppaan, ei ole kyseisen säännöksen kolmannessa alakohdassa tarkoitettu hankkeeseen tehtävä huomattava muutos eikä sitä tarvitse ilmoittaa ennakolta komissiolle. Kun tällaista ennakkoilmoitusvelvollisuutta ei ole, tekniseen määräykseen tehtävän vähäisen muutoksen ilmoittamatta jättäminen komissiolle ennen määräyksen hyväksymistä ei vaikuta tämän määräyksen soveltamiseen.
            
         
      (1)  EUVL C 36, 11.2.2006.